Keskarissa oli 1.3.2018 juttu puiden kaadosta Terholassa ja Paavonpolulla. Me Suomen Luonnonsuojeluliitto Järvenpäässä (ent. Järvenpää ympäristöyhdistys) olemme uutisesta todella huolissamme. Kyse on yhteensä noin kahdeksan (8) hehtaarin avohakkuusta arvokkaassa luonnossa, joka on meidän kaikkien järvenpääläisten virkistykseen tarkoitettu. Ulkoilureittejä levennettäisiin neljällä metrillä -molemmin puolin. Ulkoilutieverkostojen väliin jäävät ainutlaatuiset luontotaskut tuhoutuisivat, jos liikuntatoimi saisi hakemansa hakkuuluvan. Alueilla on Metsälain mukaisia kohteita puronvarsilehto, Järvenpään suurin lehmusesiintymä, nevakorpi, mustikkakorpi. Alueilla esiintyy vanhan metsän monipuolista lajistoa mm. pohjanlepakko, liito-orava (Paavonpolulla), pohjantikka ja käpytikka, tiltaltti, töyhtötiainen ja hömätiainen (kummassakin kohteessa). Emme myöskään ymmärrä ketä hakkuut hyödyttäisivät? Hiihtäjiä, jottei vesi ja lumi tipu niskaan? Jo nyt erinomaisen leveän väylän leventäminen on täysin turha hiihtäjien kannalta ja järjetön luonnon ja luonnossa liikkujien kannalta. Järvenpäässä on monipuolista latuverkostoa, josta löytyy latua myös puuttomilta alueilta: järveltä ja pelloilta. Ja valitettavasti hiihtokausi alkaa olemaan aika lyhyt, joten Paavonpolun ja Terholan käyttäjiä on enimmäkseen vuodessa muiden lajien harrastajat.

Kuntalain ja hallintolain mukaan kaikilla kuntalaisilla on mahdollisuus paitsi tutustua lupahakemukseen myös jättää siitä valituksia. Kehotamme kaupunkilaisia tarttumaan toimeen, huomautukset pitää jättää jo 5.3.2018 mennessä.